România se pregătește pentru iarnă. Are înmagazinate 2,878 miliarde metri cubi de gaze naturale, iar gradul de umplere a depășit 90%
România are înmagazinate 2,878 miliarde metri cubi (mc) de gaze naturale, respectiv un grad de umplere de 90,79%, a anunțat, joi, Ministerul Energiei. Anunțul vine la o zi după ce președinta Comisiei Europene, Ursula von der Leyen, a transmis că Uniunea Europeană are depozitele de gaze pline în proporție de 90%, atingând acest nivel cu două luni înainte de data stabilită.